**นโยบายด้านสิทธิมนุษยชน**

**จังหวัด/อำเภอ.....................**

 "สิทธิมนุษยชน" (Human Rights) หมายความว่า สิทธิที่มีโดยธรรมชาติของมนุษย์ทุกคนโดยไม่คำนึงถึงความแตกต่างทางกาย จิตใจ เชื้อชาติ สัญชาติ ประเทศต้นกำเนิด เผ่าพันธุ์ ศาสนา เพศ ภาษา อายุ สีผิว การศึกษา สถานะทางสังคม วัฒนธรรม ขนบธรรมเนียม หรือเรื่องอื่นใดตามกฎหมายของแต่ละประเทศและตามสนธิสัญญา
ที่แต่ละประเทศมีพันธกรณีจะต้องปฏิบัติ รวมถึงสิทธิในการดำรงชีวิตและเสรีภาพการพ้นจากการเป็นทาสและ
การทรมาน การมีอิสระในการแสดงความคิดเห็นและรวมกลุ่มกัน สิทธิในการทำงานการศึกษา และอื่นๆ มนุษย์
ทุกคนมีสิทธิต่างๆ เหล่านี้โดยเท่าเทียม ไม่เลือกปฏิบัติ

 "บุคคลภายนอก" หมายถึง ผู้รับบริการ ผู้มีส่วนได้ส่วนเสีย บุคคลหรือกลุ่มบุคคล รวมถึงองค์กรที่เกี่ยวข้องกับบริการหรือการดำเนินงาน

 "บุคลากร" หมายถึง ข้าราชการ พนักงาน ลูกจ้าง และบุคลากรทุกระดับที่สังกัดในพื้นที่จังหวัด/อำเภอ.......

ด้วย พระราชบัญญัติระเบียบบริหารราชการแผ่นดิน พ.ศ. 2534 ได้กำหนดให้จังหวัด/อำเภอมีหน้าที่ในการนำภารกิจของรัฐและนโยบายของรัฐบาลไปปฏิบัติให้เกิดผลสัมฤทธิ์ ดูแลให้มีการปฏิบัติและบังคับการให้เป็นไปตามกฎหมาย จัดให้มีการคุ้มครอง ป้องกัน ส่งเสริม และช่วยเหลือประชาชนและชุมชนด้อยโอกาส จัดให้มีการบริการภาครัฐเพื่อประชาชนสามารถเข้าถึงได้อย่างเสมอหน้า รวดเร็วและมีคุณภาพ รวมทั้งปฏิบัติหน้าที่อื่นตามที่คณะรัฐมนตรี กระทรวง ทบวง กรม หรือที่หน่วยงานอื่นของรัฐมอบหมายหรือที่มีกฎหมายกำหนด ดังนั้น
เพื่อส่งเสริม สนับสนุน และปฏิบัติตามปฏิญญาสากลว่าด้วยสิทธิมนุษยชน (Universal Declaration of Human Rights: UDHR) เพื่อป้องกันมิให้เกิดการละเมิดสิทธิมนุษยชนขึ้นไม่ว่าจะต่อบุคลากร หรือผู้รับบริการ
และเป็นการลดความเสี่ยงหรือปริมาณในการเกิดข้อร้องเรียน ร้องทุกข์ กรณีได้รับผลกระทบจากการถูกละเมิด
สิทธิมนุษยชน โดยมีสาเหตุมาจากการปฏิบัติงานของเจ้าหน้าที่หรือผลผลิตของหน่วยงานและ
เพื่อเป็นการขับเคลื่อนแผนสิทธิมนุษยชน ฉบับที่ 5 ไปสู่การปฏิบัติของจังหวัด/อำเภอ...........อย่างเป็นรูปธรรม

 ดังนั้น จึงกำหนดนโยบายและแนวทางปฏิบัติด้านสิทธิมนุษยชนขึ้น เพื่อป้องกันการละเมิดสิทธิมนุษยชน
ในการดำเนินงานจังหวัด/อำเภอ........... ดังนี้

 **นโยบายด้านสิทธิมนุษยชน**

 ข้าราชการในจังหวัด/อำเภอ........................ทุกระดับ ต้องตระหนักถึงความสำคัญและเคารพต่อสิทธิมนุษยชนในทุกด้านของบุคลากร และบุคคลภายนอก ตลอดจนสังคมและชุมชนตามกฎหมายของแต่ละประเทศ
และตามสนธิสัญญาที่แต่ละประเทศมีพันธกรณีที่ต้องปฏิบัติต่อกัน โดยรวมถึง

 ๑. ปฏิบัติต่อทุกคนตามหลักสิทธิมนุษยชนอย่างเท่าเทียมปราศจากการเลือกปฏิบัติ

 2. หลีกเลี่ยงการกระทำที่เป็นการละเมิดสิทธิมนุษยชน

 ๓. สนับสนุนส่งเสริมสิทธิมนุษยชน

4. การสื่อสาร เผยแพร่ ให้ความรู้ ทำความเข้าใจ กำหนดแนวทาง สอดส่องดูแล และให้การสนับสนุนอื่นใด แก่บุคลากรหรือองค์กรที่เกี่ยวข้องกันในการให้บริการ ตลอดจนบุคคล กลุ่มบุคคล และเครือข่ายในห่วงโซ่อุปทาน เพื่อให้มีส่วนร่วมในการดำเนินงานอย่างมีคุณธรรม เคารพต่อสิทธิมนุษยชน และปฏิบัติต่อทุกคนตามหลักสิทธิมนุษยชนตามแนวนโยบายนี้

/แนวทางปฏิบัติ ...

- 2 -

 **แนวทางปฏิบัติ**

 ๑. ให้ความเคารพต่อสิทธิมนุษยชน ปฏิบัติต่อกันด้วยความเคารพ ให้เกียรติซึ่งกันและกันและปฏิบัติ
ต่อกันอย่างเท่าเทียมโดยไม่แบ่งแยกความแตกต่างทางกาย จิตใจ เชื้อชาติ สัญชาติ ประเทศต้นกำเนิด เผ่าพันธุ์ ศาสนา เพศ ภาษา อายุ สีผิว การศึกษา สถานะทางสังคม วัฒนธรรม ขนบธรรมเนียม หรือเรื่องอื่นใด

 2. ใช้ความระมัดระวังในการปฏิบัติหน้าที่เพื่อป้องกันความเสี่ยงที่จะเกิดการละเมิดสิทธิมนุษยชน สอดส่องดูแลเรื่องการเคารพสิทธิมนุษยชนของบุคคลภายนอก และบุคลากรของจังหวัด/อำเภอ.................

 ๓. สนับสนุนส่งเสริมการดำเนินการเพื่อคุ้มครองสิทธิมนุษยชนไม่ให้บุคคลใดถูกหลอกลวงบังคับใช้แรงงานเป็นทาสหรือบังคับให้กระทำการอันมิชอบทุกรูปแบบ เพื่อลดปัญหาการค้ามนุษย์ที่เป็นการก่ออาชญากรรม
โดยการถือเอามนุษย์เป็นสินค้าในการซื้อขายแลกเปลี่ยนเพื่อผลประโยชน์ของคนหรือองค์กรอาชญากรรม

 ๔. สื่อสาร เผยแพร่ ให้ความรู้ ทำความเข้าใจ แก่บุคลากรของจังหวัด/อำเภอ.................หรือองค์กร
ที่เกี่ยวข้องในการให้บริการ และหรือการส่งมอบงานต่อกัน ตลอดจนบุคคล กลุ่มบุคคลและเครือข่ายในห่วงโซ่อุปทาน เพื่อเสริมสร้างการรับรู้ รวมถึงมีส่วนร่วมในการดำเนินงานอย่างมีคุณธรรม เคารพต่อสิทธิมนุษยชน
และปฏิบัติต่อทุกคนตามปฏิญญาสากลว่าด้วยสิทธิมนุษยชน

 ๕. จัดให้มีช่องทางการสื่อสาร เพื่อให้ผู้รับบริการ ผู้มีส่วนได้ส่วนเสีย หรือบุคลากรของจังหวัด/อำเภอ.................รวมถึงผู้ที่เชื่อว่าสิทธิของตนถูกละเมิดหรือได้รับการปฏิบัติอย่างไม่เป็นธรรม สามารถร้องเรียนต่อจังหวัด/อำเภอ..................โดยศูนย์ดำรงธรรมจังหวัด/อำเภอ....................จะต้องดำเนินการจัดการข้อร้องเรียนดังกล่าวอย่างเป็นธรรม

 ๖. สอดส่องดูแลเรื่องการเคารพสิทธิมนุษยชน ไม่ละเลยหรือเพิกเฉยเมื่อพบเห็นการกระทำที่เข้าข่ายละเมิดสิทธิมนุษยชนที่เกี่ยวข้องบุคลากรของจังหวัด/อำเภอ................. ต้องรายงานให้ผู้บังคับบัญชาหรือบุคคลที่รับผิดชอบทราบ และให้ความร่วมมือในการตรวจสอบข้อเท็จจริงต่างๆ หากมีข้อสงสัยหรือข้อซักถามให้ปรึกษากับผู้บังคับบัญชา หรือบุคคลที่รับผิดชอบทราบผ่านช่องทางต่างๆ

 ๗. จังหวัด/อำเภอ................. จะให้ความเป็นธรรมและปกปิดข้อมูลบุคคลที่แจ้งเรื่องการละเมิดสิทธิมนุษยชนที่เกี่ยวข้องกับจังหวัด/อำเภอ.................

 ๘. จังหวัด/อำเภอ................. มุ่งมั่นที่จะสร้างและรักษาวัฒนธรรมองค์กรที่ยึดมั่นต่อการเคารพสิทธิมนุษยชนตามนโยบายด้านสิทธิมนุษยชนนี้

 ๙. ผู้กระทำการละเมิดสิทธิมนุษยชน จะต้องได้รับการพิจารณาโทษทางวินัย นอกจากนี้จะได้รับโทษ
ตามกฎหมาย หากการกระทำนั้นผิดต่อกฎหมาย

พิจารณาเห็นชอบให้ทุกหน่วยดำเนินการ

 (ลงชื่อ) ……………………………………

ร.อปค. / / / 67

ผอ.สน.สก. / / / 67

ผอ.สสอ. / / / 67

หน.กง.พส. / / / 67

หน.กง.ปท / / / 67

นก. ชก / / / 67

 (.......................................)

 ผู้ว่าราชการจังหวัด/นายอำเภอ..................